text: L'alcalde de Tarragona, Pau Ricomà, atenent els mitjans al davant de l'Ajuntament, el 16 de gener del 2020 ROGER SEGURA / ACN
  Dijous, 16 Gener 2020 15:32
  Tots els grups polítics de l'Ajuntament de Tarragona han consensuat un acord per exigir millors horaris de tren i el pas dels combois de mercaderies per l'interior. Segons ha explicat l'alcalde, Pau Ricomà, l'acord s'ha assolit aquest dijous en una reunió extraordinària de la junta de portaveus. L'entesa es traduirà en l'aprovació d'una declaració institucional en el plenari del 30 de gener i en la convocatòria d'un acte informatiu obert a la ciutadania i a les entitats per tal de traslladar-los la postura del consistori. A més, el Govern ha convocat els alcaldes del Pacte per a les Infraestructures a una reunió el 5 de febrer en la qual preveuen refermar la unitat del territori en la defensa del ferrocarril.